**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-81-18/24

Datum: 28.06.2024 godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije koja je ponovno zasijedala, broj: 05-04-81-17/24 od 28.06.2024 godine, u postupku javne nabavke radova na rekonstrukciji regionalne ceste R-456, dionica Humci, kraj rekonstruisanog dijela –Jasenice (nastavak), st.km. 11+600 do 12+500, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-81-17/24 od 28.06.2024 godine i ugovor za javnu nabavku radova na rekonstrukciji regionalne ceste R-456, dionica Humci, kraj rekonstruisanog dijela –Jasenice (nastavak), st.km. 11+600 do 12+500, dodjeljuje se ponuđaču **d.o.o. Arapovac putevi Čelić**, za najnižu ponuđenu cijenu od **787.000,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o.Arapovac putevi Čelić**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Član 5.

Odluka o izboru najpovoljnijeg ponuđača broj 05-04-81-11/24 od 15.04.2024 za javnu nabavku radova na rekonstrukciji regionalne ceste R-456, dionica Humci, kraj rekonstruisanog dijela –Jasenice (nastavak), st.km. 11+600 do 12+500 stavlja se van snage.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-81/24 od 18.03.2024.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 897.435,00 KM.

Obavještenja o nabavci broj 997-1-3-12-3-30/24 objavljeno 18.03.2024 godine, Službeni glasnik BiH broj: 20/24

Komisija za javnu nabavku imenovana je Rješenjem broj: 05-04-81-3/24 od 08.04.2024. godine. Komisija za javnu nabavku dostavila je dana 09.04.2024. godine Zapisnik o radu Komisije 05-04-81-9/24 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 12.04.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-81-10/24 od 15.04.2024. godine.

Ponuda ponuđača d.o.o. Jata Group Srebrenik, kao prvorangirana u Izvještaju Agencije, je bila prihvaćena. Cijena ponude najbolje ocijenjenog ponuđača iznosila je 896.459,00 KM bez PDV-a, u postupku javne nabavke radova na rekonstrukciji regionalne ceste R-456, dionica Humci, kraj rekonstruisanog dijela –Jasenice (nastavak), st.km. 11+600 do 12+500.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 3
* da su blagovremeno zaprimljene 3 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponuda ponuđača d.o.o. Arapovac putevi Čelić je odbijena kao neprihvatljiva, jer ponuđač d.o.o. Arapovac putevi Čelić u ponudi nije dostavio dokaz da u stalnom radnom odnosu ima zaposlenog diplomiranog građevinskog inžinjera sa najmanje 3 (tri) godine radnog iskustva ili jednog inžinjera građevine sa najmanje 5 (pet) godina radnog iskustva na poslovima građenja i položenim stručnim ispitom, čime nije ispunio uslove tražene u tenderskoj dokumentaciji u dijelu tehničke i profesionalne sposobnosti, pod tačkom c).

Prema članu 94., stav 2, Zakona o prostornom uređenju i građenju Tuzlanskog kantona (''Službene novine TK'', broj: 06/11, 04/13, 15/13, 02/16) Građenjem građevina mogu se baviti pravna lica registrovana za obavljanje te djelatnosti, ako u stalnom radnom odnosu imaju zaposlenog najmanje jednog diplomiranog inženjera građevinske struke ili druge odgovarajuće struke sa najmanje tri godine radnog iskustva, i najmanje sedam kvalifikovanih radnika građevinske struke ili druge odgovarajuće struke.

Obzirom da je za Ugovorni organ ovaj Zakon, materijalni propis, Ugovorni organ je u tenderskoj dokumentaciji izričito naveo uslov „*Na osnovu Zakona o prostornom uređenju i građenju TK (Službene novine Tuzlanskog kantona broj 6/2011 (30.4.2011.) ponuđači moraju imati u stalnom radnom odnosu sa punim radnim vremenom najmanje jednog diplomiranog građevinskog inžinjera sa najmanje 3 (tri) godine radnog iskustva ili jednog inžinjera građevine sa najmanje 5 (pet) godina radnog iskustva na poslovima građenja i položenim stručnim ispitom“*.

Ponuđač d.o.o. Arapovac putevi Čelić je u svrhu dokazivanja ovog uslova, u ponudi dostavio kopiju diplome dipl.ing.građ. Kuloglija Hajrudin, za kojeg nemamo dokaze da je u stalnom radnom odnosu kod ponuđača, nije dostavljen čak ni ugovor o angažovanju tog lica.

Ponuđač je u ponudi dostavio pored kopije diplome i uvjerenja o položenom stručnom ispitu za Kuloglija Hajrudina, za koje nemamo dokaz o povezanosti sa ponuđačem, potvrdu od PIO/MIO kao dokaz o radnom stažu. Međutim, iz te potvrde, koja je izdata u oktobru 2023. godine (prije 5 mjeseci) je vidljivo da je zadnje zaposlenje Hajrudina Kuloglije bilo u 2018. godini i to kod drugog pravnog lica, ne kod ponuđača.

Iz naprijed navedenih razloga, ponuda ponuđača d.o.o. Arapovac putevi Čelić je odbijena kao neprihvatljiva. Ponude ostala dva ponuđača kvalifikovane su za dalji postupak nabavke.

Slijedom Zapisnika, e-aukcija je zakazana i provedena na dan 12.04.2024. godine u 11.00 sati. Na e-aukciju su učestvovala dva kvalifikovana ponuđača Jata group doo Srebrenik i Balegem doo Gradačac. Nakon održane e-aukcije ugovorni organ je donio Odluku o izboru najpovoljnijeg ponuđača broj: 05-04-81-11/24 od 15.04.2024. godine.

Ponuđač Arapovac putevi d.o.o je u ostavljenom roku uložio žalbu na Odluku o izboru ponuđača broj: 05-04-81-11/24 od 15.04.2024. godine, koju je Ugovorni organ, nakon što je utvrdio da je žalba blagovremena, dopuštena i izjavljena od ovlaštenog lica, ali neosnovana, proslijedio Uredu za razmatranje žalbi.

Ured za razmatranje žalbi je prihvatio žalbu ponuđača Arapovac putevi doo Čelić i donio Rješenje broj JN2-01-07-1-1344-7/24 od 30.04.2024.g. kojim je poništio Odluku o izboru najpovoljnijeg ponuđača broj: 05-04-81-11/24 od 15.04.2024 i vratio predmet Ugovornom organu na ponovni postupak.

Komisija je dana 12.06.2024. godine ponovo zasjedala i donijela Zapisnik o ponovnom razmatranju i evaluaciji ponuda broj: 05-04-81-166/24 sa rezultatima kvalifikacije i preporukom za održavanje e-aukcije. Po tom Zapisniku sva tri prijavljena ponuđača ispunjavaju kvalifikacione uslove propisane tenderskom dokumentacijom.

E-aukcija je, na prijedlog Komisije zakazana i održana 18.06.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-81-17/24 od 28.06.2024. godine.

Ponuda ponuđača d.o.o. Arapovac-putevi Čelić, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 787.000,00 KM bez PDV-a, u postupku javne nabavke radova na rekonstrukciji regionalne ceste R-456, dionica Humci, kraj rekonstruisanog dijela –Jasenice (nastavak), st.km. 11+600 do 12+500.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Balegem Gradačac | **897.181,43** | **100**  |
| **2.** | d.o.o. Arapovac-putevi Čelić | **897.226,78** | **99,99** |
| **3.** | d.o.o. Jata Group Srebrenik | **897.356,49** | **99,98** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Arapovac-putevi Čelić | **787.000,00** | **100**  |
| **2.** | d.o.o. Jata Group Srebrenik | **789.000,00** | **99,75** |
| **3.** | d.o.o. Balegem Gradačac | **897.181,43** | **87,72** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva